Foto: Prins Harry se klein Archie op VadersdagKlein Archie en sy pa, prins Harry. (Foto: @SUSSEXROYAL/Twitter) Die hertog en hertogin van Sussex het ŉ foto van hulle babaseuntjie, Archie, saam met prins Harry gedeel. Die sepia-foto is op Vadersdag op die egpaar se Instagram-rekening gepubliseer en is die eerste wat uitgereik is en wat die ses weke oue baba met oop ogies wys, berig BBC. Dit is getiteld “Gelukkige Vadersdag! En die wens vir ŉ spesiale, eerste Vadersdag aan die hertog van Sussex”. William, die hertog van Cambridge, het ook die dag gevier met ŉ foto van hom en sy jongste seun, prins Louis, terwyl prins Charles ŉ foto van hom en sy twee seuns gedeel het. BBC berig slegs ŉ paar foto’s van Archie Harrison Mountbatten-Windsor is nog uitgereik sedert sy geboorte op 6 Mei vanjaar. Verlede maand het die hertogin van Sussex, ŉ Amerikaner, haar eerste Amerikaanse Moedersdag gevier deur ŉ foto van Archie se voetjies te deel. In die jongste foto is Harry se trouring te sien, terwyl hy sy seun koester en dié aan sy pa se vinger vashou